Diari Oficial de la Generalitat Valenciana


Sumari del DOGV 5959, del 20-02-2009 (2009/1726)

Informació pública de l'aprovació del Programa d'Actuació Integrada del Sector 3 de l'homologació sectorial del sòl urbanitzable industrial de les Normes Subsidiàries del Planejament de Buñol.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5959

Data del DOGV
:   20-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1726


Data del document
:   28-01-2009

Organisme emissor
:   Ajuntament de Buñol

Tipus de document
:   Informació Pública

Descriptors 

:   * Buñol
    * pla d'urbanisme
    * administració local

Informació pública de l'aprovació del Programa d'Actuació Integrada del Sector 3 de l'homologació sectorial del sòl urbanitzable industrial de les Normes Subsidiàries del Planejament de Buñol.  
  [2009/1726]  
L'Ajuntament ple en la sessió celebrada el dia 28 d'octubre de 2008, va acordar:  
«I. Aprovar el Programa d'Actuació Integrada del Sector 3 de l'homologació sectorial del sòl urbanitzable industrial de les Normes Subsidiàries del Planejament de Buñol, segons l'alternativa tècnica presentada per Promociones y Propiedades Inmobiliarias Espacio,SLU , comprensiva de:  
Pla parcial.  
Estudi d'integració paisatgística.  
Estudi acústic  
Projecte d'urbanització  
En els textos refosos del qual s'han incorporat les correccions requerides basant-se en els informes tècnics i jurídics, i les imposicions a l'adjudicatari, que este Ajuntament ple fa seues, de modificar l'alternativa tècnica i la proposició juridicoeconòmica amb la construcció d'un dipòsit d'aigua en capçalera de 500³, i la substitució en l'enllumenat públic de reductors de flux independents per lluminària per reguladors de flux en capçalera.  
II. Adjudicar el desplegament i execució del Programa d'Actuació Integrada del Sector 3 de l'homologació sectorial del sòl urbanitzable industrial de les Normes Subsidiàries del Planejament de Buñol, i per tant la condició d'agent urbanitzador a Promociones y Propiedades Inmobiliarias Espacio, SLU, segons la proposició juridicoeconòmica presentada i les modificacions imposades i que queden aprovades per un import de dènou milions dos-cents cinquanta-set mil quatre-cents euros amb cinquanta-huit cèntims, IVA exclòs; vint-i-dos milions tres-cents trenta-huit mil cinc-cents huitanta-quatre euros amb seixanta-set cèntims IVA inclòs (29.961.782,58 euros IVA exclòs, 94.637.583,67 euros IVA inclòs).  
III. Que en el termini d'un mes, a partir de l'endemà a aquell en què tinga lloc la notificació dels presents acords, es procedisca a la formalització, en document administratiu, del contracte davall la fe pública de la secretaria general de l'Ajuntament. Prèviament l'urbanitzador haurà de:  
Haver constituït la garantia definitiva, en un termini màxim de 15 dies, comptador des de l'endemà de la notificació dels presents, en la forma prevista en l'article 12.5 de les bases generals i base XVI-D de les bases particulars, i per un import de 1.925.741 euros.  
Ingressar l'autoliquidació de la taxa per tramitació d'expedients derivats de l'adjudicació de programes.  
Aportar certificació positiva de trobar-se al corrent d'obligacions tributàries i amb la Seguretat Social.  
IV. En compliment del que preveuen els articles 106.1 i 137.6 de la Llei Urbanística Valenciana s'haurà de remetre a la Conselleria de Medi Ambient, Aigua, Urbanisme i Habitatge les actuacions del programa d'actuació integrada abans de la corresponent publicació.  
V. Notificar els presents acords als qui consten com a interessats en l'expedient i publicar-los en el Diari Oficial de la Comunitat Valenciana, en el Diario Oficial de la Unión Europea, en el Butlletí Oficial de la Província de València i al tauler d'edictes de l'Ajuntament, d'acord amb el que preveu l'article 137.7 de la Llei Urbanística Valenciana i l'article 327 del Reglament d'Ordenació i Gestió Territorial i Urbanística.  
VI. Facultar l'alcalde o qui legalment el substituïsca perquè en nom i representació de l'Ajuntament realitze les actuacions necessàries per a l'execució dels acords anteriors, i per a la firma del contracte per al desenvolupament i l'execució del programa d'actuació integrada».  
Cosa que es fa pública en compliment d'allò que s'ha previngut en l'article 137.7 de la Llei Urbanística Valenciana i l'article 327 del Reglament d'Ordenació i Gestió Territorial i Urbanística.  
Els acords esmentats posen fi a la via administrativa i contra ells podrà interposar-se potestativament recurs de reposició en el termini d'un mes comptador des de l'endemà d'aquell en què tinga lloc esta publicació, davant del Ple de la corporació; o bé directament interposar recurs contenciós administratiu, en el termini de dos mesos, davant de la sala contenciosa administrativa corresponent del Tribunal Superior de Justícia de la Comunitat Valenciana, sense perjuí d'exercir qualsevol altra acció o recurs que es crega convenient. En cas d'interposició del recurs potestatiu de reposició, no es podrà interposar recurs contenciós administratiu fins que siga resolt expressament o se n'haja produït la desestimació presumpta. El recurs haurà de resoldre's i notificar-se en el termini d'un mes. S'entendrà desestimat, i quedarà expedita la via contenciosa administrativa, en cas contrari.  
Al seu torn, en compliment de l'article 166.4 de la Llei Urbanística Valenciana s'informa els propietaris del dret que els assistix de recórrer en ulterior via contenciosa tant el programa com els actes que es produïsquen en la corresponent aplicació basant-se en que este programa no siga conforme a dret.  
Buñol, 28 de gener de 2009.- L'alcalde: Emilio Fernando Giraldos Roser.